בלתי נשכח (סדרת טלוויזיה)
פרקים > עונה שנייה (2017)

| מס' בסדרה | מס' בעונה | שם הפרק    | תאריך שידור מקורי | רייטינג |  |  |
| --- | --- | --- | --- | --- | --- | --- |
| 1 | 7 | פרק 1 | אנדי וילסון | כריס לאנג | 5 בינואר 2017 | 7.29 |
עובדים שחופרים בנהר לי בלונדון מגלים גופה במזוודה שנמצאת במים כבר זמן רב. תיק החקירה נמסר לקאסי ולסאני, שמנסים לזהות את הקרבן באמצעות שעון וזימונית שנמצאו יחד איתו. בברייטון עורך הדין הפלילי קולין אוסבורן (מארק בונאר) והבעל שלו סיימון (צ'ארלי קונדו) נמצאים בתהליך של אימוץ ילדה בת 10. טיילר, בן הזוג של אמה של הילדה, רואה את קולין שורט במפתח את מכוניתו של הומופוב שאמר לו דברים קשים. טיילר מנסה לסחוט את קולין. בלונדון, מריון קלסי, שעובדת כאחות במחלקת ילדים חולי סרטן, מתאמצת לאזן את חייה בין התמיכה בחולים שלה, נישואיה והתמודדות עם בני משפחתה. בסולסברי שרה מחמוד (באדירה טימיני), מורה במקצועה, מתראיינת כדי לקבל משרת מנהלת בית ספר. בקוסטוולד, ביום הולדתו של ג'ייסון ווקר מבקרת אצלו אמו, טסה ושואלת אותו על חברתו. סאני מזהה את בעל השעון בדמות דייוויד ווקר, שנעלם במאי 1990. קאסי וסאני מודיעים לאשתו, טסה ניקסון (לוריין אשבורן), מפקחת בילוש באוקספורד שהתחתנה בשנית.
| 2 | 8 | פרק 2 | אנדי וילסון | כריס לאנג | 12 בינואר 2017 | 7.08 |
חקירת הרצח של דייוויד ווקר נמשכת, והבלשים מנסים לפענח הודעות שהתקבלו בזימונית שלו. אחת ההודעות מתגלה ככתובת מגורים בקינג'ס קרוס, שעד מהרה מתברר שבזמן מותו של ווקר המקום שימש כבית בושת. קאסי וסאני חוקרים את שרה מחמוד, שעבדה אז בזנות באותו בית - אבל היא מכחישה כל היכרות עם ווקר, וטוענת שבאותה עת היא הייתה בחופשה באיטליה. מספר טלפון מיומנו של הנרצח מובילה את קאסי וסאני אל קולין אוסבורן, שגם הוא מכחיש שאי פעם הכיר את ווקר. בינתיים טיילר ממשיך ללחוץ על אוסבורן, כדי לקבל ממנו כסף. המפקדת של טסה ניקסון מבקשת ממנה להגביל את פעילותה במשטרה כשמתנהלת חקירה. היא מסרבת בכעס לעשות זאת, ומציינת שהיא לא הייתה חשודה בזמן היעלמותו של בעלה. קאסי מתחילה לחשוד באביה, מרטין, שהוא מסתיר משהו ממנה, אחרי שמצאה בכיסו כרטיס נסיעה ברכבת וסדרה של תשלומים בכרטיס אשראי.
| 3 | 9 | פרק 3 | אנדי וילסון | כריס לאנג | 19 בינואר 2017 | 7.04 |
הגילוי שווקר עבר התעללות מינית בילדותו מוביל את צוות החוקרים לחשוד במי שהתעלל בו, שאם הוא עדיין בחיים הוא כבר בן יותר מ-80. סאני מראיין את חברו הטוב של ווקר, ג'יימס גרגורי (ריצ'רד הופ), שטוען שימים אחדים לפני מותו ווקר התעמת עם מי שהתעלל בו, שהכחיש את מעורבותו בדבר. קאסי מבקרת בכתובת שרשומה בצד האחורי של כרטיס הביקור של ווקר. היא משוחחת עם אמה ואחותה של מריון שטוענות שבתקופה שווקר נרצח, מריון הייתה היחידה שהתגוררה בבית, והיא נתנה את הכתובת. בדיקה של רישום פלילי של מריון מגלה שהיא נעצרה ב-1988 על תקיפת שוטר במהלך צעדת מחאה. עוד מתגלה שהיא התגוררה בבית שם גרה גם פעילת IRA ידועה. בינתיים שרה נאלצת לספר לבעלה, חסן, על עברה. קולין מספר שהוא עבר התמוטטות עצבים והתאשפז בבית חולים פסיכיאטרי ימים אחדים לפני היעלמותו של ווקר.
| 4 | 10 | פרק 4 | אנדי וילסון | כריס לאנג | 26 בינואר 2017 | 6.52 |
חייה של שרה מתפרקים כשבנה שומע במקרה על עברה הסודי, והוא מספר על כך לאחד מחבריו, שמפיץ את השמועה. קאסי מגלה שקולין פוטר מעבודתו בסיטי ב-1989 מפני שאחת העובדות בחברה התלוננה שהוא תקף אותה מינית במסיבה שנערכה במשרד. בשל היותו הומוסקסואל, קאסי סבורה שהוא הופלל. מריון מושעית מעבודתה אחרי שזואי הסתלקה בחשאי מבית הוריה. בחקירת עברו של ווקר סאני מגלה שהוא תקף מינית לפחות אישה אחת. החשש שהפנטזיות המיניות שלו זלגו גם לפעילות הצדקה שבה היה מעורב מאומת כאשר אלן פרייס, שחייתה במוסד לעבריינים צעירים בו התנדב ווקר, סיפרה למשטרה שווקר פגע בה ובילדים נוספים במוסד. טיילר ממשיך לסחוט את קולין, וסיימון מחליט לנקוט בצעדים דרסטיים. פול, בעלה השני של טסה, חושש שג'ייסון ירש את התכונות הרעות של אביו, ומרחיק ממנו את בתו.
| 5 | 11 | פרק 5 | אנדי וילסון | כריס לאנג | 2 בפברואר 2017 | 6.77 |
אביה של שרה, שלדבריה הוא מת בתאונת דרכים, מופיע לפתע בפתח ביתם. הוא מספר לבעלה סודות מעברה. קולין המום לגלות שהאשמות שלו באונס היו האשמות שווא. דייוויד ווקר הוא זה ששילם 5,000$ לאישה במשרד כדי שתבדה את הסיפור. אלן פרייס חוזרת למקום בו ווקר וחבריו ערכו "מסיבות" שם ילדים נוצלו מינית. טסה עדיין מסרבת להודות שהיא ידעה על פעילותו של בעלה, אבל דבריה מוטלים בספק לאור עדותה של אלן פרייס על כך בסיום אחת המסיבות היא ראתה את ווקר רב עם אשתו, והאישה החזירה אותה למעון. מריון מתפייסת עם זואי, אבל חיי הנישואים שלה עדיין בסכנה. סיימון מחליט להפסיק את תהליך האימוץ, אלא אם כן קולין יצליח לשכנע את טיילר לסגת מדרישותיו. בעלה של שרה מביא למשטרה ראיות לכך שהיא שהתה בנאפולי בזמן הרצח. קאסי וסאני הגיעו למבוי סתום בחקירה, ואינם מצליחים לקשר בין החשודים לקורבן.
| 6 | 12 | פרק 6 | אנדי וילסון | כריס לאנג | 9 בפברואר 2017 | 6.77 |
לכל אחד מהחשודים יש מניע לרצח, הזדמנות או קשר עם דייוויד ווקר. קאסי וסאני מנסים להבין מי מהם ביצע בפועל את הרצח לפני 25 שנה. על אף ששרה סיפקה ראיות מהימנות לכך שהיא הייתה באיטליה בזמן שהתבצע הרצח, קאסי חושדת שהראיות טובות מדי. כלומר שהן נאספו בידי מישהו שידע שהוא יזדקק באחד הימים לאליבי. בידיעה ששרה הייתה בקשר עם דייוויד כשעסקה בזנות, ושהוא התעלל בה כשהייתה ילדה, הצוות תוהה האם ייתכן שרצח זה הוא חלק ממסע נקם רחב יותר.